Cu privire la aprobarea proiectului de lege pentru

ratificarea Acordului între Guvernul Republicii Moldova

şi Guvernul Japoniei privind cooperarea tehnică,

semnat  la Chişinău la 14 mai 2008

---------------------------------------------------------------------


Guvernul HOTĂRĂŞTE: 


Se aprobă şi se prezintă Parlamentului spre examinare proiectul de lege pentru ratificarea Acordului între Guvernul Republicii Moldova şi Guvernul Japoniei privind cooperarea tehnică, semnat  la Chişinău la 14 mai 2008.

Prim-ministru




ZINAIDA GRECEANÎI

Contrasemnează:

Prim-viceprim-ministru,

ministrul economiei 

şi comerţului 





Igor DODON

Viceprim-ministru,

ministrul afacerilor externe

şi integrării europene




Andrei STRATAN

     Vizează:

Şef al Aparatului 





Mihail POP

Aprobată în şedinţa Guvernului

din
Proiect 

PARLAMENTUL REPUBLICII MOLDOVA

LEGE

pentru ratificarea Acordului între Guvernul Republicii Moldova

şi Guvernul Japoniei privind cooperarea tehnică


Parlamentul adoptă prezenta lege organică.


Art.1. – Se ratifică Acordul între Guvernul Republicii Moldova şi Guvernul Japoniei privind cooperarea tehnică, semnat  la Chişinău la 14 mai 2008.


Art.2. – Ministerul Economiei şi Comerţului va întreprinde măsurile necesare pentru realizarea prevederilor Acordului nominalizat.


Art.3. – Ministerul Afacerilor Externe şi Integrării Europene va notifica Guvernului Japoniei ratificarea Acordului menţionat.


Preşedintele Parlamentului 

EXPUNERE DE MOTIVE

privind necesitatea ratificării Acordului între Guvernul Republicii Moldova şi Guvernul Japoniei privind cooperarea tehnică, semnat la 14 mai 2008.

Guvernul Japoniei acordă asistenţă Republicii Moldova începând cu anul 1994. În prezent, Guvernul Republicii Moldova beneficiază de fondurile de asistenţă ODA, printr-un şir de proiecte care se încadrează în cerinţele de acordare a asistenţei tehnice, granturi şi instruirea specialiştilor din Republica Moldova. 
Agenţia pentru Cooperare Internaţională a Japoniei a introdus o serie de modificări de principiu în politica de asistenţă, pornind de la necesitatea unui adevărat dialog cu ţările recipiente şi a unui parteneriat cu aceste ţări. În noua abordare se ţine cont de interesele şi specificul fiecărei ţări, iar strategia de cooperare cu ţara respectivă este coordonată la nivel de Guvern. Agenţia pentru Cooperare Internaţională a Japoniei acordă la fel o mai mare atenţie calităţii proiectelor propuse spre aprobare de către ţările beneficiare de asistenţă, care participă într-o competiţie directă pentru a fi selectate cele mai bune proiecte, fiind depăşit principiul acordării unui buget special pentru fiecare ţară. 
În acest context, în scopul asigurării continuităţii relaţiilor de cooperare tehnică între cele două state, este important ratificarea Acordului între Guvernul Republicii Moldova şi Guvernul Japoniei privind cooperarea tehnică.
Aspectul politic. În vederea dezvoltării relaţiilor de parteneriat dintre ţările noastre, Părţile vor face schimb de experienţe şi practici, în aşa domenii ca:

a) Dezvoltarea economiei naţionale;

b) Dezvoltarea sferei sociale.
Aspectul financiar. Conform prevederilor Acordului, cheltuielile legate de implementarea acestuia vor fi suportate de către Partea niponă în limita resurselor financiare alocate.
Aspectul normativ. Din punct de vedere al conţinutului, Acordul nominalizat corespunde prevederilor Legii nr. 595-XIV din 24 septembrie 1999 privind tratatele internaţionale ale Republicii Moldova, şi nu vine în contradicţie cu legislaţia naţională şi tratatele internaţionale la care este parte Republica Moldova. Încheierea acestui document nu necesită modificarea legislaţiei în vigoare.
Reieşind din cele sus-menţionate considerăm, că ratificarea Acordul dat va pune baza legală a cooperării tehnice dintre ambele ţări, precum şi va pune programele şi proiectele de asistenţă japoneză în aceeaşi poziţie precum cele ale altor donatori pentru Republica Moldova. Acest fapt va contribui la dezvoltarea relaţiilor dintre Republica Moldova şi Japonia, atât în domeniul cooperării tehnice, cât şi în alte domenii, facilitând acordarea de asistenţă în cele mai stringente sectoare ale sferei social-economice naţionale.

Prim-viceprim-ministru,
                                       Igor DODON    

Ministru

